Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 4004

2. Megjegyzés – Az ICAO hely-jelölések Hely-jelölések (Location Indicators) (Doc 7910) című kiadványban vannak felsorolva. 2.1.4 Bulletinek szerkezete Az AFTN-en keresztül továbbítandó üzemeltetési meteorológiai információkat tartalmazó meteorológiai bulletineket az AFTN közlemény formátum szöveg részébe kell belefoglalni. 2.2. Világ területi előrejelző rendszer produktumai 2.2.1 Távközlés WAFS produktumok szolgáltatásának részére Ajánlás. – A világ területi előrejelzési rendszer produktumainak szolgáltatására szolgáló eszközként a repülési állandó helyű szolgálatot kell használni 2.2.2 Térképek minőségi követelményei Ajánlás – Ahol a világterületi előrejelző rendszer produktumait térkép formátumban osztják szét, a kapott térképek minősége olyan legyen, amely megfelelően olvasható másolatok készítését teszi lehetővé repüléstervezési és dokumentációs célokra. A kapott térképek az ábrázolt területnek több mint 95 százalékában legyenek olvashatók. 2.2.3 Átvitelek minőségi követelményei Ajánlás – Az átvitelek olyanok legyenek, melyek biztosítják, hogy bármely 6 órás időtartam alatt a megszakadásuk nem haladja meg a 10 percet. 2.2.4 WAFS produktumokat tartalmazó bulletinek fejrésze A repülési állandó helyű szolgálat eszközein digitális formában továbbítandó, WAFS produktumokat tartalmazó meteorológiai bulletineket a 2.1.3 pontban megadott fejrésszel kell ellátni.

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes